Hotărârea Curții (Camera întâi) din 9 octombrie 2025 (cerere de decizie preliminară formulată de Handelsgericht Wien – Austria) – Cabris lnvestments Ltd/Revetas Capital Advisors LLP
(Cauza C-540/241, Cabris lnvestments)
[Trimitere preliminară – Competența judiciară și executarea hotărârilor în materie civilă și comercială – Regulamentul (UE) nr. 1215/2012 – Domeniu de aplicare – Articolul 25 – Convenție atributivă de competență – Părți la un contract stabilite în același stat terț – Atribuirea competenței instanțelor unui stat membru de a soluționa litigii născute din acest contract – Element de extraneitate – Consecințele retragerii Regatului Unit al Marii Britanii și Irlandei de Nord din Uniunea Europeană]
Limba de procedură: germana
Instanța de trimitere
Handelsgericht Wien
Părțile din procedura principală
Reclamantă: Cabris lnvestments Ltd
Pârâtă: Revetas Capital Advisors LLP
Dispozitivul
Articolul 25 alineatul (1) din Regulamentul (UE) nr. 1215/2012 al Parlamentului European și al Consiliului din 12 decembrie 2012 privind competența judiciară, recunoașterea și executarea hotărârilor în materie civilă și comercială
trebuie interpretat în sensul că
intră sub incidența acestei dispoziții o situație în care două părți la un contract domiciliate pe teritoriul Regatului Unit convin, printr-o convenție atributivă de competență încheiată în perioada de tranziție prevăzută de Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice, cu privire la competența unei instanțe dintr-un stat membru de a soluționa litigiile născute din acest contract, chiar dacă instanța respectivă a fost sesizată cu un litigiu între aceste părți după sfârșitul acestei perioade.
____________
1     JO C, C/2024/6635.